JohanHeinsen/ENO huggingface dataset:
Viborger Samler, 1845-04-08
Om disse Skarers Jndmarsch meddeler Neue ZürcherZeit. følgende tre Efterretninger: Zürich. J Søndags (30te Marts) rykkede ved Aftenstid 12000 Luzerner Flygtninge fra Zosingen frem over Reiden til Dagmersellen, stødte ikke paa nogen Modstand og overnattede der. En Bataillon Skarpskytter rykkede frem til Altishofen, hvor de bleve angrebne; uden at fyre, rykkede de med fældede Bajonet frem, indtoge Landsbyen og arresterede to Embedsmænd. Næste Dags Morgen rykkede Friskarerne frem- og ankom uden Modstand i Ettiswyl; der sluttede de sig til den over Hutweil marscherende Colonne; i Forening drog man over Wangen til Ruswyl (omgaaende Sursee). Henved 2000 Md. af den derværende Landstorm anførtes af Præsten i Wangen. De trak sig tilbage til Høiderne, d. c. i Retningen af Luzern. Efterat Friskarerne uden at vorde foruroligede havde passeret Russwyl, besluttede Communeraadet at afsende en Deputation med Opfordring til Landstormen om at opløse sig, denne Opfordring blev kun tildeels opfyldt, da Præsten paa ny opmuntrede Landstormen. Udenfor Ruswyl fandt en lille Fegtning Sted; paa hver Side faldt 1 Md. Efter at have nydt nogle Forfriskninger, marscherede Colonnen videre frem imod Emmenbrücke.
Viborger Samler, 1845-04-08
Nyeste Efterretninger. (Kl. 8 3/4 om Aftenen.) Luzernerposten er udebleven. Alle mundtlige Beretninger stemme deri overeens, at Flygtningerne og Friskarerne stode igaar Aftes (den 31te Marts) for Staden, Lugern. Allernyeste. De Angribende vare allerede igaarAftes trængte frem til Littau, hvor en Kamp skal have fundet Sted. Luzerner Landstormen skal efter nogle Kanonskud være sprængt. nonskud være sprængt.
Viborger Samler, 1845-04-08
I Paris er der en ung, elegant Mand, som udelukkende lever af – Jnjurier. Paa offentlige Steder blander han sig nemlig i alle mulige Disputer, og veed, idet han altid vedligeholder den koldeste Rolighed, hvergang at bringe det dertil, at Modparten forløber sig og siger ham Jnjurier. Saa stævner han strax, og den Skadesløsholdelse for tilføiede Æreskrænkelser, Tugtpolitiretten tilkjender ham, giver ham en betydelig, skjøndt just ikke meget anstændig, aarlig Jndtægt.
Viborger Samler, 1845-04-08
Jndenlandske Efterretninger.
Viborger Samler, 1845-04-08
Kjøbenhavn. J Mandags høitideligholdtes Kunstacademiets Stiftelsesdag, hvorved Medailleur uddeeltes til de meest udmærkede Elever. Jforveien havde Hs. Maj. allernaadigst approberet Valget af Academiets Professor i Architectur, Etatsraad Koch, til sammes Directeur (i Thorwaldsens Sted), samt Medailleur Christensen og Historiemaler Rørbye, som Professorer. – Landskabsmalerne Boesen og Camiencke- og Dyrmaler Lundbye have faaet Reiseunderstøttelse hver af 600 Rbd. (Bl. Td.) Sørgehøitiden over Admiral Bille fandt Sted i Onsdags Formid. Kl. 11 i Holmens Kirke, hvorhen Liget var ført tidligere. Den aabnedes med et smukt og kraftigt Sørgedigt af P. R., der udførtes af en Deel af det kongl. Theaters Sangerpersonale og Dillettanter. Hs. Høiærværdighed Pastor Dr. Münter holdt derpaa Sørgetalen, og skildrede den Afdødes store Fortjenester af Søvæsenet, ligesom ogsaa hans retskafne og aabne Charakteer. Efter Talen bisattes Liget. (B. T.)J de sidste Dage har Drikkevandet i de fleste Huse i Hovedstaden - hedder det i "Flyveposten" – været saatykt og grumset, at det næsten er aldeles udrikkeligt, idetmindste i ukogt Tilstand. Hvad enten nu Aarsagen hertil ligger i det pludselig indtraadte Tøveir, hvorved Søerne ere blevne opfyldte med Dynd, eller i en anden Omstændighed, saa er det i alt Fald af paatrængende Nødvendighed, at Vandcommissionen i største Hast søger at raade Bod paa denne for Kjøbenhavns Beboere ubehagelige Ulempe, der muligen kan foranledige Sygdomme.
Viborger Samler, 1845-04-08
Ved en Jndstilling fra Sjællands Biskop, J. P. Mynster, til det k. d. Cancelli, har Dr. Kierkegaard, Præst i Pedersborg, som har vægret sig ved mod Forældrenes Villie at døbe et Baptistbarn, der ved Politiets Hjælp skulde bringes til Daaben, erholdt Valget mellem de to Alternativer, enten at forrette Daaben eller erholde Afskeed.
Viborger Samler, 1845-04-08
Fædrelandet omtaler, at Bispen i sin Jndstilling skal have antydet paa, at Dr. Kierkegaard er en i pecuniair Henseende afhængig Mand, saa at det foreslaaede Experiment, Andre til Afskrækkelse, uden Fare kan iværksættes med ham.
Viborger Samler, 1845-04-08
Den 11te Marts gav, ifølge Fædrelandet, de i Paris sig opholdende Danske, Svenske og Norske en smuk Fest i Anledning af Oehlenschlægers forestaaende Afreise. Ved denne Leilighed bleve forskjellige Skaaler udbragte for de trende Landes Velgaaende, og tilsidst slog Selskabet en Kreds om den feirede Digter og bragte ham et simpelt og hjerteligt Farvel. Ogsaa i Aar skal der i den sidste Halvdeel af Juni eller den første Halvdeel af Juli Maaned afholdes de sædvanlige Hestevæddeløb paa Blegdamsfælleden ved Kbhn.
Viborger Samler, 1845-04-08
En Tjenestekarl er i disse Dage i Kbhvn, bleven arresteret som mistænkt for at have fravendt sin Herre, en Grosserer, 400 Rbd., som han havde inkasseret og an(Flopst.) givet at have tabt.
Viborger Samler, 1845-04-08
J det i Torsdags udkomne Nr. af Fædrel." findes indrykket den forhen omtalte Protest fra den slesvigske Forening imod itzeboer Stænderforsamlings saakaldte Verwabrungsact af 20de Decbr. f. A., og imod de tydske Stænderforsamlingers Jndblanding i de slesvigske Anliggender. "Vi paastaae," hedder det i denne Protest, at Slesvig er en Deel af den danske Stat, har, saalangt Historien end gaaer tilbage, intet Øieblik ophørt at være det, og har aldrig været Andet. Vi paastaae fremdeles: at Slesvig heller ikke ved nogensomhelst Regentskifte i Danmark vil kunne skilles fra den danske Stat. Endelig erklære vi: "at vi ansee det for den største politiske Ulykke, der kunde times Hertugdømmet Slesvig, hvis det blev skilt fra Danmark, sammensmeltet med Holsteen, og derpaa indlemmet i det tydske Forbund. Og vi tilføie: "at hvis nogensinde et Forsøg skulde blive gjort paa, saaledes at forvandle vor politiske Stilling, saa ville vi værge os derimod, saalænge vi formaae, og vi haabe, at Gud vil forunde os Styrke nok til at forhindre en saadan Elendighed over os og vore Børn." – Jfølge kieler Correspondentsblad skal det lauenborgske Ridder- og Landskab paa sin bekjendte Adresse i den ussingske Sag fra Hs. Majestæt Kongen have erholdt et Svar, hvori det blandt Andet hedder: at der ingen Grund er til den udtalte Frygt, hvilket man ogsaa allerede maatte have kunnet skjønne af Hs. Majestæts hidtil førte Regjering; Ridder- og Landskab maatte have denne Tillid, og haabede Hs. Majestæt, at de pligtskyldigst og underdanigst vilde sætte deres Lid saavel til ham som til hans Efterfølgere paa den danske Throne".¬
Viborger Samler, 1845-04-08
J Anledning af et Familieanliggende anmodes Garver Mattis Graball, der en lang Tid har boet i Sneek i Holland eller hvo der kan give nogen Oplysning om ham, at melde sig paa Kjøbenhavns Raadstues 1ste Secretariat.
Viborger Samler, 1845-04-08
Ved sidste Folketælling i Nyborg var Befolkningen 3209 Jndbyggere, medens den 1840 ikkun udgjorde 2891.
Viborger Samler, 1845-04-08
Ved Folketællingen i Maribo den 1ste Febr. 1845. befandtes der 1416 Jndvaanere; ved Tællingen i 1840. 1356, altsaa en Tilvæxt af 60.
Viborger Samler, 1845-04-08
Odense, den 6te April. Vel har Veiret slaaet om, men sanddrue Mænd have dog sagt, at man endnu sidste Mandag kjørte fra Skaarupøer (mellem Tidselholt og Svendborg) over Jsen til Langeland. (Hp. Av.) Faaborg, den 2den April. J en Grevskabet Muckadel tilhørende, omtrent 3/4 Miil herfra Byen og ikke langt fra Landeveien til Odense beliggende Naaleskov, skal igaar være opdaget et imellem Træerne indrettet Opholdsted, hvor der forefandtes en Seng, flere Slags Huusgeraad, Klædningsstykker, Fødemidler m.v. Ved til Træerne fastheftede Lagener og ved Granqviste skal Leiestedet have været beskyttet mod Vinden. De, som der have havt Tilhold, skulle, skræmmede ved nogle Børn, der kom Stedet nær og derved opdagede dette, strax være løbne bort og endnu ikke fundne, uagtet der har været anstillet omhyggelig Eftersøgning af de omliggende Sognebeboere efter dem. Man siger, at flere, hos hvem der i Vinterens Løb ere begaaede Tyverier, skal blandt det i Skoven Forefundne have funden de dem frakomne Sengeklæder, Gryder osv.
Viborger Samler, 1845-04-08
Jfølge Neue Zeitung have de i det sydlige Slesvig udskrevne Rekrutter for Commissionerne erklæret, at de ikke ansaae sig forpligtede til at gaae til de dansktalende Dele af Riget, for der at lære Militairtjenesten og ligge i Garnison.
Viborger Samler, 1845-04-08
Den 7de April agtede det müller-orlamundiske Skuespillerselskab at give den sidste Forestilling i Flensborg.
Viborger Samler, 1845-04-08
De efter Paaske givne Forestillinger, skjøndt end yderligere begrundende Selskabets Dygtighed, have i Henseende til Besøget desværre ikke svaret til Forventningen. Aarsagen hertil, mener Flensb. Td., maa ligge deels i de mange Baller og Selskaber, der sædvanlig finde Sted her paa denne Aarstid, deels i Jernbane-Anliggendet, der for Øieblikket aldeles har optaget Jnteressen for alt Andet.
Viborger Samler, 1845-04-08
Toldvæsenet i Veile har den 4de April gjort en heldig Fangst imellem Jellinge og Hygum, hvor det kom i Besiddelse af 8 Pakker med Varer og en Vadsæk, hvis Eiere sandsynligviis 3 Bissekræmmere, Toldopsynet nylig havde mødt, kjørende paa Landeveien. Men ei alene Varerne fik man fat paa, ogsaa den i en Bondegaard i Havstrup, Nykirke Sogn, efterladte herreløse Vogn, med tvende Heste, blev ført herind til Veile. – De i Pakkerne værende, for det meste stempelpligtige ustemplede, Manufacturvarer, anslaaes til en Værdi af circa 300 Rbd. (Veile Av.)
Viborger Samler, 1845-04-08
Aalborg, den 5te April. Jfølge indløben Skrivelse fra Færøerne havde man der ikke i Mands Minde havt saa mild en Vinter som den sidste. Den til Stad- og Districtslægeposten her i Byen beskikkede Landchirurg D. Wittusen var den 7de Marts afgaaet fra Øerne i Forventning om at gaae Foraaret imøde, men traf bestandig, jo sydligere han kom, større Kulde og Jiis, saa at Skibet maatte løbe ind i en Udhavn i det sydvestlige Norge.
Viborger Samler, 1845-04-08
Vi omtalte for en Tid siden, at en herværende Toldbetjent Hr. Fischer, efter en lang Aarrækkes Tjeneste var afgaaet med den ubetydelige Pension af 36 Rbd. Det glæder os nu at kunne berette, at Pensionen siden ved Generaltoldkammer-Resolution er bleven forhøiet til 80 Rbd. aarlig fra 1ste Januar dette Aar.
Viborger Samler, 1845-04-08
Det Titchenske Skuespillerselskab agter sig ved Skibsfartens Aabning fra Helsingør til Aalborg. Sammesteds nedkom forleden Dag en agtet Borgerkone med tre Pigebørn, der alle saavelsom Patientinden befinde sig vel. (Ab. Av.) Om Veirliget læses i Aarh. Av. fra Hr. N. P. Schöler i Hammel Følgende: Hvis ellers den gamle Regel holder Stik ogsaa i dette Aar, da vil Sommeren 1845 blive gunstig for Landmanden, nemlig: hverken meget tør eller meget vaad; Forsommeren vil blive mere tør end Eftersommeren, skjøndt ikke saa tør som i Fjor, og Eftersommeren mindre vaad end forrige Aar. De specielle Karakterer af Maanederne fra 1ste April til sidste September ville omtrentlig blive saaledes: Dersom Snee- og Jismasserne her og i Nabolandene forinden opløses, hvilket dog ikke er sandsynligt, da vil April blive tør og Mai ligesaa, skjøndt denne sidste Maaned ikke ganske vil mangle Regn; Juni vil give Regn især paa Øerne og flere Steder omtrent 8 Dage ind i Maaneden, men midt i den vil en god Landregn falde overalt, og der vil mod Slutningen deraf heller ikke mangle Regn; Juli vil, skjøndt ikke ganske uden Regn, blive den tørreste Tid indtil henimod Slutningen, da den vil give megen Regn; August vil muligt i de allerførste Dage give Regn men fra dens Midte omtrent indtil Enden vil den af og tilgive enkelte Regndage; September vil give nogen Regn i Begyndelsen, megen mod Midten, og ligesaa mod Enden. Af Trækfuglenes Tog maatte jeg antage, at Vinteren denne finde vilde have indfundet sig tidligt med Strænghed; thi ikke at tale om Fugle, der komme paa Træk omtrent paa samme Tid hvert Aar, saasom Storken og Svalen, men der gives mangfoldige Fugle, der ikke drage bort herfra førend lige tæt foran Vinteren for Alvor indfinder sig; ikke destomindre trak de alle bort sidst i October, f. Ex. Stæren og Lærken, ja selv Svanen, som ikke pleier at trække bort førend lige kort foran en langvarig, stræng Vinter, var ogsaa paa Træk i store Flokke sidst i October. Heraf drog jeg da den Slutning, grundet paa mange Aars Erfaring, at Vinteren vilde komme tidligt og blive stræng; og dog gik November og Halvdelen af December, uden mindste Spor til Vinter. Jmidlertid fandt jeg, at Aviserne meldte om Vinterens Strænghed med megen Snee og 10 Graders Kulde i det sydlige Tydskland, i Frankrig, Jtalien o. fl. St. allerede i November, og da begreb jeg, hvorfor sidstnævnte Trækfugle mod Sædvane iilte saa faae herfra; men hvilken Virkning i Naturen gav disse fornuftløse Skabninger Vink om, at drage herfra i October, saa at de kunde komme meere sydlig end disse Egne, førend Vinteren med Strænghed indfandt sig der?
Viborger Samler, 1845-04-08
Skolelærer P. Henrichsen har i et Digt i Thisted Avis udtrykt: "Bondeskarens Tanker ved Amtmand Fayes Liig og hensætte vi heraf de sidste Stropher, der, om end paa en noget eiendommelig og stærk Maade, dog kan være meget betegnende for den Kjærlighed, den Afdøde under sin Embedsvirken havde erhvervet sig iblandt Amtets Almue: Ol hør vor Bøn og Gud du Eiegode, Den ædle Olding var os jo saa kjær Giv du ham hist en eller anden Klode, At styre, som han styred Amtet her, Og da engang naar vores Tid er omme, Saa lad os til vor gamle Amtmand komme!!"
Viborger Samler, 1845-04-08
Den af Hr. Hempel afgivne Æreserklæring til Hr. Muus (see Løverdagsavisen) hører vistnok til de Mærkeligste man nogensinde har seet, og kan ikke andet end i høi Grad være ydmygende for den Mand der har kunnet beqvemme sig til at give en saadan, ydermeere naar man seer hen til Hr. Hs. Stilling som Bladudgiver. Senere har Hr. H. i sin Avis ladet indrykke en Annonce til Forsvar for fornævnte Erklæring, foranlediget af at han har hørt at flere have paa en for ham ufordeelagtig Maade critiseret hans Æreserklæring. Fortsættelsen er imidlertid ikke bedre end Begyndelsen. – "Hvad der har bevæget Hr. Hempel som Udgiver at afgive en saa mageløs Erklæring, og hvorvidt en saadan fra Udgiveren, der ikke kan antages at have Deel i Jnseratets Tilblivelse, udstedt Æreserklæring kan gjelde som Retfærdiggjørelse for Hr. Elias B. Muus, maa - siger Svendb. Av. – naturligviis være en Gaade for den Undviede i Sagen.
Viborger Samler, 1845-04-08
Udnævnelser. Under 3die d. M. har Hs. Maj. allern, beskikket Grændse toldcontrolleur ved Toldgrændsen mellem Nørre-Jylland og Slesvig L. P. Bülow til Told- og Consumtions=Jnspecteur i Bogense og constitueret Overbetjent i Holstebro A. L. Bruun, til Told- og Consumtionskasserer i Rodby mod at han stiller befalet Sikkerhed for Oppebørslerne. - Under 31te Marts ere Capitain a la suite A. F. Holstein og Premierl. a la Snite H.R. Sperling, begge af Kongens Livcorps, meddeelte, efter Ansøgning, Afskeed i Naade fra Corpset. - Den 7de Februar er hidtilværende constitueret Lærer ved Frederiksborg lærde Skole, Cand. theol. T. Børre, udnævnt til Adjunct ved bemeldte Skole.
Viborger Samler, 1845-04-08
Ledige Embeder. Postmesterembedet i Korsøer, Gage 200 Rbd., til Contoir hold 150 Rbd. aarlig. Caution 1500 Rbd. i anordningsmæssige Effecter. Postmesterembedet i Præsts. Gage 700 Rbd., tilContoirhold 150 Rbd. aarlig. Caution 1000 Rbd. i anordningsmæssige Effecter. – Telegraphbestyrer-Tienesten i Korsøer. Gage 615 Rbd. 80 Sk.
Viborger Samler, 1845-04-08
Handels- og Skibs-Efterretninger. Paa Altona=Kieler Jernbane er i Februar Maaned befordret14435 Personer, hvilke i Forening med Befordringen af Fragtgods have givet en Jndtægt af 25325 Mk. 5 s. Cour. (Kiel. C.)"Flyveposten" vil fra sikker Haand vide, at den samme Omnibus, som ifølge Aarh. Av. i Vinter gjorde Toure mellem Kjøbenhavn og Malm, vil vedblive dermed hele Sommeren. (!)
Viborger Samler, 1845-04-08
Under 1ste April er det ved allerhøieste Reskript til Amtmanden over Ringkjøbing Amt tilladt, at Foraarsqvægmarkedet i Lemvig, hvilket hidtil har været afholdt i hvert Aars Marts Maaned, for Fremtiden maa berammes til at afholdes den 26de April.
Viborger Samler, 1845-04-08
Thisted. Man har ingen Efterretninger havt fra Agger Canal siden den 30te Marts sidstleden da Jsen gik fra Fjorden i Drift og skar Huul paa Lodsfartøiet saa at det fank, og en Deel af Bagbordside skal være bleven knuust. (Thist. Av.)
Viborger Samler, 1845-04-08
Reisende med Dagvognen fra Viborg til Ans, den den 6te April: Dhrr. Jacobsen og Boye.
Viborger Samler, 1845-04-08
AVERTISSEMENTS. At vor yngste, vor kjertelskelige og eiegode Datter, den lirlige og uskyldigmuntre Marie, Christine Lykke, efter noget over 14 Du ges Sygeleie, i Dag ved en blid og rolig Død i sit næsten 22 Aar, er bortkaldt fra hendes dybtsørgende Forældre og Søster, bekjendtgjøres herved sørgeligt for Familie og Venner, frabedende os al Condelence. Fred med hendes Stor, Viborg, den 7de April 1845. F. C. Lykke. C. M. Lykke, lod Rug. Expeditions- og Commissions=Contoir for Skive Kjøbstad, Salling og Omegn.
Viborger Samler, 1845-04-08
Med det høikongelige Stiftamts Tilladelse aabnes den 1ste Mai næstkommende, under ovenstaaende Benævnelse, et Contoir hersteds, hvis Formaal er følgende: 1) Contoiret vil besørge skrevet Breve, Andragender, Regninger og at desl. for dem, som enten ikke selv kunne, eller som ønske at faae det udført paa en hensigtsmæssig Maade. 2) Det vil modtage og indskrive Annoncer og Kjøb og Salg af Jordeiendomme, Gaarde og Huse o. s. v., samt, om forlanges, besørge Avertissementer desangaaende indrykkede i de offentlige Tidender; og 3) Modtage Anviisning af, og paavise Tjenester for Tyende, af begge Kjøn m.v. Hurtigst mulig og noiagtig Expedition loves, og, om forlanges, ubrødelig Taushed med det Betroede. Min Bopæl er i Nørregade Nr. 37. S. P. Lund. Skive, den 4de April 1845. At Passagen over Hagebroe nu igjen er aabnet, bekjendtgjøres herved. Fiends-Nørlyng Herreders Contoir, den 8de April 1845. J. Eberlin.
Viborger Samler, 1845-04-08
Leipziger- og Hamborger Modejournal udleies fra Qvartalets Begyndelse af P. F. Fischer paa Bogtrykkeriet.
Viborger Samler, 1845-04-08
Haugefrøe, ægte og frisk, nylig hjemkommen fra Lübeck, faaaes hos H. H. Dige.
Viborger Samler, 1845-04-08
1 a 2 Arbeidskarle og 2de confirmerede Drenge kunne til 1ste Mai d. A. faae Tjeneste paa Liseborg ved Viborg.
Viborger Samler, 1845-04-08
En opvakt moralsk god Dreng, som regner og skriver godt, kan blive antaget i Lære ved Handelen hos G. Boye.
Viborger Samler, 1845-04-10
Nr. 56.
Viborger Samler, 1845-04-10
73 Aarg. Kongelig allernaadigst privilegeret Stifts-Tidende. Vivor Forsendes med Brevposten i Danmark og Hertugdommerne. na Torsdagen den 10de April 1845. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-04-10
Nyeste Postefterretninger. Oversvømmelserne. Prag, den 30te Marts En af de frygteligste Oversvømmelser, der næsten kan sættes ved Siden af den i Aaret 1784, har hjemsøgt vor Stad. Den 28de om Eftermiddagen begyndte Vandet i Moldau at stige, og den næste Dags Morgen havde det naaet en saadan Høide, at det i alle Retninger overskred Flodens Bredder, og satte de lavere liggende Dele af Staden samt Omegnen under Vand. Paa faa Tommer nær naaede det ved Middagstid Høiden fra 1784, paa hvilket Punct det blev staaende indtil henimod Aften, da det begyndte at falde. J Morges er det faldet mere end 1 Alen, og vi haabe, at Flodvandet snart vil vende tilbage til sit Leie. Den Ødelæggelse, denne Oversvømmelse har anrettet, er uberegnelig. Ulykkens Størrelse lader sig endnu ikke oversee i dette Øieblik. Alle Communicationer ere standsede. Mange Boliger maae være aldeles ødelagte. Brevskriveren saae Borde, Stole, Kister og andet Bohave komme drivende med Flodens Vande.
Viborger Samler, 1845-04-10
En Færge er forulykket med de paa samme værende Reisende. De Ulykkelige raabte forgjeves om Hjælp, og de skulle have fundet deres Død nedenfor den store Steenbro. Desuden have flere Mennesker tilsat Livet. Carolinedalen lige indtil Ciskabjerget er aldeles oversvømmet og ligner et Hav, af hvis Midte Jnvalidernes Hotel rager frem Her var Nøden størst, da trods alle Anstalter og Anstrengelser de nødvendige Levnetsmidler ikke kunde tilføres de Trængende. Fra Jernbanelinien ved Ciskabjerget var man Øienvidne til de Ulykkeliges Nødskrig fra Husene, uden at kunne yde dem Hjelp. Auctoriteterne skye ingen Anstrengelse for at formindske og lette den herskende Nød. Erkehertug Stephan udvikler overordentlig Energie; hvor Faren er frygteligst, hvor Nøden er størst, er man vis paa at finde ham.
Viborger Samler, 1845-04-10
Dresden, den 2den April. Elbstrømmens mageløse Høide vedvarede Gud være lovet ikke længe; i de to sidste Dage er den falden 4 1/2 Alen, og kan endnu kaldes en af de betydeligste af dem, der pleie at indtræffe ved Jisgangen. Ovenfor Dresden indtil henimod den bøhmiske Grændse staae endnu nogle og tyve Landsbyer under Vand, hvis Jndvaanere tildeels sidde paa Tagene. De Ulykkelige forsynes med Levnetsmidler fra Hovedstaden. Beskadigelserne paa Broerne her, i Meissen og i Riesalade sig endnu ikke ganske bestemme. Dog ere Togen paa Leipzig Dresden Jernbanen atter bragte istand; men lide noget Ophold, da man ikke fordrister sig til at lade Togen passere Broen ved Riesa. Jøvrigt bekræftes det, at Augustusbroens Beskadigelse fraregnet, har Vandfloden i Dresden og sammes Omegn anrettet forholdsmæssig liden Skade. Skaden paa de af Vandet overstrømmede Marker kan vel ikke bestemmes; dog pleier Vandet, naar kun ikke Agerjorden bortskylles af Strømmen, ikke at gjøre Vintersæden Skade, og iøvrigt indvirker Flodvandet fordeelagtigt paa Jorden. Dog det er endnu kun Forhaabninger. Den Beskadigelse, den store Bro har lidt, synes heller ikke at være særdeles stor, kun lider Samfærdselen meget, da det ikke er at beregne, naar Broen atter kan passeres af Vogne. Den Deel af Pillen, hvorpaa Crucifixet stod, er aabenbart at ansee som ikke forsynet med fast Grund og som en senere Tilbygning til den gamle Pille, paa hvilken Buerne hvile, og som synes at være uangreben. (Den nyeste Leipziger Post manglede i Hamborg; foranførte Efterretninger ere af Berlinerblade).
Viborger Samler, 1845-04-10
Meddelelser fra Magdeburg af 3die April omtale Elbens Ødelæggelse i denne Stad og sammes Omegn. Flere store Diger ere deels gjennembrudte deels bortskyllede.
Viborger Samler, 1845-04-10
J Breslau ere syv Bygninger undergravede af Oderens Vande og nedstyrtede. Jøvrigt lyde Efterretninger fra de fleste oversvømmede Egne mindre foruroligende og sørgelige end det var at vente. - Efterretninger fra Holland af 4de April melde, at Rhinen og dens Bifloder begynde at falde.